b'\n_START_ARTICLE_\nVelocipedidae\n_START_SECTION_\nUtseende\n_START_PARAGRAPH_\nMiddelsstore (10 \xe2\x80\x93 15 mm), flate, ovale teger. Hodet er ganske lite og har markert "hals". Sugesnabelen best\xc3\xa5r av fire ledd, det tredje leddet er meget langt, de andre korte, og n\xc3\xa5r til bakkanten av midt-hoftene. Fasett\xc3\xb8ynene er halvkuleformede og utst\xc3\xa5ende. Punkt\xc3\xb8yne finnes. Oversiden er ganske kraftig punktert men uten p\xc3\xa5fallende h\xc3\xa5r. Forvingen er noe utvidet sideveis. Den membran\xc3\xb8se delen har tre korte basalceller, fra disse g\xc3\xa5r det ut mange lengde\xc3\xa5rer. Beina er temmelig lange, disse tegene er raske l\xc3\xb8pere. Det latinske navnet p\xc3\xa5 familien betyr "kjappfot-lignende".\n_START_SECTION_\nLevevis\n_START_PARAGRAPH_\nVelocipedidae lever i skog. Ingenting er kjent om biologien deres men munndelenes form kan tyde p\xc3\xa5 at de er rovdyr. De blir tiltrukket til lys og er trolig nattaktive.'